
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Маслобойна фабрика – с. Покрайна
Дата на извършване на проверката: 09.08.2018 г.
Място на извършване на проверката: поземлен имот с идентификатор 10971.510.30 по КК на с. Покрайна, общ. Видин
Проверени компоненти и фактори на околната среда:
· Води
· Почви
· Отпадъци
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ) 
· Закон за почвите (ЗП)
· Закон за управление на отпадъците и подзаконовите му нормативни актове
Извършени дейности:

С писмо на РИОСВ – Монтана операторът е уведомен за датата на проверката, към което е приложена Заповед № РД-212/07.08.2018 г. на директора на РИОСВ – Монтана за извършване на комплексна проверка на място в обект „Маслобойна фабрика“ с оператор „Олимекс“ ООД.
На 09.08.2018 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2018 г. и Заповед № РД-212/07.08.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-58/09.08.2018 г.
Проверени са:

· Сгради и съоръжения на територията на предприятието
· Документи и данни, свързани със законовите и подзаконови нормативни актове по околна среда

Констативна част:


Фабриката е с основна дейност производство на сурови и рафинирани слънчогледови масла, белено семе, кюспе и пелети от слънчогледовите остатъци и търговия с тях, като производственият цикъл е напълно затворен - от суровината до крайния продукт. Разположена е в посочения по-горе имот от землището на с. Покрайна, общ. Видин, върху площ от около 41 дка. На площадката са разположени силози за съхранение на слънчогледовото семе, няколко цеха - пресов, екстракция, рафинерия, бутилиране, за производство на белено семе, парокотелно и участък за производтво на пелети, както и административна сграда с помощни помещения. Във фабриката работят 111 човека. В момента на проверката цеховете не работят, но текат ремонтни дейности и подготовка за производство.
Компонент „Води”:

Водоснабдяването за битови, производствени (охлаждане) и противопожарни цели се осъществява от два тръбни кладенци за водовземане от подземни води въз основа на действащо до 2023 г. разрешително от БДДР-Плевен. 

От дейността на маслобойната фабрика се формира смесен поток отпадъчни води – битово-фекални и производствени, които се заустват в повърхностен воден обект – отводнителен канал С-4, подземно разположен, от отводнително тяло „Видин-Кошава“ въз основа на договор с „Напоителни системи“ ЕАД - клон Видин и разрешително на БДДР-Плевен със срок 02.01.2019 г. За отчитане на количеството на заустените отпадъчни води е монтирано измервателно устройство в пункта за собствен мониторинг (ревизионна шахта, разположена на входа на фабриката, постоянно и безопасно достъпен) на отпадъчните води.
На площадката на фабриката функционира площадкова канализационна мрежа с три потока – дъждовните води от площадката, битово-фекалните води, които преминават през септична яма, и производствените, които се пречистват механично в два мазниноуловителя. Трите потока се сливат и чрез колектор се отвеждат в главен отводнителен канал С-4 на отводнителната система „Видин-Кошава”. През 2017 г. не са констатирани аварии в площадковата канализационна система. При огледа на двата мазниноуловителя се констатира, че към тях няма изградени байпасни/ аварийни връзки с възможност за заустване на непречистени ОВ след тях. 

Условие „Специфични изисквания към местата за мониторинг и програма за мониторинг“ на разрешителното се изпълнява – през 2017 и 2018 г. е провеждан собствен мониторинг, представен е доклада по чл. 48, ал. 1, т. 12 от ЗВ. Няма превишения на ИЕО, вкл. и от контролния мониторинг, проведе от РИОСВ.

Компонент „ „Почви”:

Складирането на суровини и материали за производството са организирани в обособени складови помещения, чрез което е ограничена възможността за разпиляване към почви в съседни терени. Полученият продукт – сурово нерафинирано олио – се съхранява във вертикални резервояри на бетонова площадка, които се поддържат в изправност с оглед предотвратяване на разливи, водещи до загуби и замърсяване на площадката. Контейтнерите, съхраняващи утайките от двата мазниноуловителя се съхраняват върху площадка с трайна настилка до предаването им за последващо третиране.
Фактор „Отпадъци”:
Дружеството притежава регистрационен документ за дейности с отпадъци, издадено от директора на РИОСВ – Монтана, със срок на действие безсрочно. Разрешена дейност по оползотворяване на собствен неопасен отпадък от слънчогледова люспа, който е технологичен отпадък от производството на слънчогледово олио и белено семе. Оползотворяването се извършва в инсталации посочени в Регистрационния документ. 

На обекта се извъшва и дейност по предварително съхраняване на мастото на  образуване на  отпадъци. Наличните към момента на проверката отпадъци, образувани на площадката, се съхраняват разделно по видове в обособен и обозначен с кода и вида на отпадъците склад с ограничен достъп и трайна настилка и на открита бетонирана площадка в метални варели и биг-бег чували. Има осигурени сорбент и сяра.
Дружеството води необходимата отчетност на количествата образувани и оползотворени отпадъци в заверените от РИОСВ - Монтана отчетни книги за отпадъци, заведени по реда на Наредба №1/2014 г. за реда и образците, по които се предоставя информация за дейностите по отпадъците. Отбелязано е през кои календарни месеци не са образувани отпадъци. Проверените условия от регистрационния  документ се изпълняват. 

Годишните отчети за отпадъци за 2017 г. са представени в Изпълнителна агенция по околна среда (ИАОС) в срок, съгласно представена обратна разписка.

Като лице, пускащо на вътрешния пазар продукти, след употребата на които се образуват масово разпространени отпадъци, дружеството изпълнява задълженията си по чл. 14, ал. 2, т. 2 от ЗУО като участва в колективна система, съгласно сключен договор с организация по оползотворяване „Екобулпак”АД и представено актуално удостоверение. По време на проверката са представени актуални счетоводни документи и отчетна документация за платените лицензионни такси, изготвени съгласно изискванията на Наредбата за определяне на реда и размера за заплащане на продуктови такси за продукти, след употребата на които се образуват масово разпространени отпадъци. Съгласно Заповед № РД 285/15.05.2018 г. дружеството е освободено от заплащане на продуктова такса за 2017 г. , включено под № 138 от заповедта.
Заключение: 
Операторът изпълнява задълженията си, произтичащи от законодателство, по компоненти „води“ и „почви“ и по фактор „отпадъци“. 
Предписания: не са дадени
Приоритети за последваща контролна дейност:
- ЗВ

- ЗУО

